№ 1 Дәріс. Әдеби-эстетикалық категориялар

Эстетикалық ұғымы – метакатегория. Ол өмірдің әсемдік, сиықсыздық, асқақтық, пәстік, трагедиялық, комедиялық, драмалық секілді жалпы сипаттарын бейнелейді. Әдеби шығармадағы эстетикалық сипатын дегенде, біз оның қоғамдық-практикалық мәні мен жалпы адамзат үшін құндылығын кең мағынасында қарастырамыз. Әдеби шығарманың таным құралы, өнер түрі, әлеуметтік-мәдени ақпаратты тасымалдаушы, адамзат тарихының, ұлт болмысының, адамтанудың бейнелеушісі болуы үлкен эстетикалық құндылықты құрайды.